proxectonos/corpus_dominio_legal_administrativo_tmp huggingface dataset:
DECRETO 159/1997, do 18 de xuño, polo que se declara de utilidade pública e urxente execución a concentración parcelaria da zona Paradela (Meis-Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 01/07/1997

A parroquia de Paradela, que pertence ó concello de Meis, está situada ó oeste da provincia de Pontevedra, e resultan afectadas pola concentración parcelaria aproximadamente 596 ha.
A dispersión parcelaria que presentan os terreos de dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Montes, formulada conforme o
establecido na Lei galega 10/1985 do 14 de agosto, de concentración parcelaria para Galicia e logo de deliberación do Consello da Xunta na súa reunión do día dezaoito de xuño de mil novecentos noventa e sete,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Paradela (Meis-Pontevedra).
Artigo 2º
O perímetro da zona será, en principio, o correspondente á totalidade dos terreos da parroquia de Paradela. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985 de 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Montes para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, dezaoito de xuño de mil novecentos noventa e sete.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
5149
DECRETO 275/1997, do 1 de outubro, polo que se crea a Subcomisión de Informática Educativa.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 08/10/1997

O Decreto 290/1992, do 8 de outubro, polo que se modifica a composición e funcións da Comisión de Informática da Xunta de Galicia, crea as subcomisións de Informática Fiscal e Orzamentaria e a Sanitaria, co fin de estudiar e elevar ó Pleno da comisión, as propostas relativas á planificación e desenvolvemento da informática especializada nas ditas áreas.
A crecente implantación da tecnoloxía da información na área educativa fai aconsellable a creación dun órgano especializado no estudio das iniciativas informáticas en materia de educación e ordenación universitaria.
Na súa virtude, por proposta do conselleiro da Presidencia e Administración Pública e logo da deliberación do Consello da Xunta de Galicia na reunión con data do un de outubro de mil novecentos noventa e sete,
DISPOÑO:
Artigo 1º
Dependendo da Comisión de Informática da Xunta de Galicia, créase a Subcomisión de Informática Educativa, que se encargará de elevar ó Pleno da comisión, as propostas relativas á planificación xeral e desenvolvemento da informática educativa.
Artigo 2º
A Subcomisión de Informática Educativa terá a seguinte composición:
Presidente: o secretario xeral da Consellería de Educación e Ordenación Universitaria.
Vocais: o director xeral de Organización e Sistemas Informáticos.
O director xeral de Persoal da Consellería de Educación e Ordenación Universitaria.
O director xeral de Centros e Inspección Educativa.
O director xeral de Ordenación Educativa e de Formación Profesional.
O director xeral de Universidades e Investigación.
O director xeral de Política Lingüística.
O xefe do Servicio de Informática da consellería.
Secretario: o subdirector xeral de Coordinación Administrativa e Xestión Orzamentaria.
Artigo 3º
Os membros desta subcomisión poderán delegar en favor dun subdirector ou xefe de servicio do seu centro directivo.
Disposición derradeira
O presente decreto entrará en vigor o día seguinte ó da súa publicación.
Santiago de Compostela, un de outubro de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
7568
DECRETO 278/1997, do 1 de outubro, polo que se regula a cobertura provisional das prazas de secretario das confrarías de pescadores.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 09/10/1997

As confrarías de pescadores son corporacións de dereito público, dotadas de personalidade xurídica e capacidade de obrar para o cumprimento dos fins e o exercicio das funcións que lles están encomendadas, que actúan como órganos de consulta e colaboración coa Administración na promoción do sector pesqueiro.
Co fin de acada-los devanditos obxectivos de consulta e de colaboración, a disposición transitoria 5ª da Lei 4/1988, do 26 de maio, reguladora da función pública de Galicia e o Decreto 109/1989, do 1 de xuño, adscribiron á Consellería de Pesca, Marisqueo e Acuicultura, unha escala específica para a realización das funcións encomendadas a estas.
Neste sentido, o artigo 8 da Lei 9/1993, do 8 de xullo, de confrarías de pescadores establece que as confrarías de pescadores contarán con persoal funcionario da Xunta de Galicia, e á súa fronte estará o secretario. O secretario é un posto esencial dentro da estructura da confraría polo que resulta necesario articular un sistema de cobertura da dita praza.
Por todo o exposto, por iniciativa do conselleiro de Pesca, Marisqueo e Acuicultura e por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día un de outubro de mil novecentos noventa e sete,
DISPOÑO:
Artigo único.-En tanto non se desenvolva regulamentariamente o artigo 8 a) da Lei de confrarías de pescadores, poderán asumi-las funcións de secretario os funcionarios do grupo D da escala de confrarías de pescadores, coas atribucións establecidas no artigo 3 da Lei de confrarías de pescadores.
Disposicións derradeiras
Primeira.-O conselleiro de Pesca, Marisqueo e Acuicultura poderá dictar cantas disposicións considere convenientes en desenvolvemento deste decreto.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, un de outubro de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
7642
ORDE do 30 de setembro de 1997 pola que se abre un novo prazo para solicitar licencias por estudios para estadías formativas en empresas ou institucións para o curso 1997-1998 destinadas a funcionarios docentes non universitarios, convocadas por Orde do 18 de agosto de 1997.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/10/1997

Por Orde do 18 de agosto de 1997 (DOG do 5 de setembro) convocáronse licencias por estudios para estadías formativas en empresas ou institucións para o curso 1997-1998 para funcionarios docentes non universitarios nas que, segundo o artigo sexto, se establece un prazo de presentación de solicitudes que remata o día 15 de setembro para as licencias de estudios modalidade A, e o día 31 de outubro para aquelas de modalidade B.
Transcorrido o primeiro prazo de presentación de solicitudes e co obxecto de favorecer que o maior número de profesores accedan a estas estadías formativas, e tendo en conta a importancia que teñen de cara ó coñecemento dos procesos productivos que se desenvolven nas empresas, esta Consellería de Educación e Ordenación Universitaria,
DISPÓN:
Primeiro.-Abrir un novo prazo de presentación de solicitudes de licencias por estudios, na modalidade A, e para as estadías que se realicen a partir do 1 de novembro de 1997, prazo que rematará o 18 de outubro.
Segundo.-Esta orde entrará en vigor o día seguinte ó da súa publicación no DOG.
Santiago de Compostela, 30 de setembro de 1997.
Celso Currás Fernández
Conselleiro de Educación e Ordenación Universitaria
5513
CORRECCIÓN de erros.-Acordo do 17 de setembro de 1997 polo que se aproban os modelos de actas que van utiliza-las xuntas e as mesas electorais nas eleccións ó Parlamento de Galicia convocadas por decreto do presidente da Xunta de Galicia 225/1997, do 25 de agosto.
XUNTA ELECTORAL CENTRAL — III. OUTRAS DISPOSICIÓNS — 15/10/1997

7270
CORRECCIÓN de erros.-Orde do 10 de setembro de 1997 pola que se regula o exercicio das funcións de saúde pública polos médicos e practicantes titulares que opten por integrarse nunha unidade de atención primaria.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 06/10/1997

Advertidos erros e omisións na citada orde, publicada no DOG nº 183, do 23 de setembro de 1997, cómpre efectua-las seguintes correccións:
-Na páxina 9.423:
No artigo 1º b), ó final do texto deberase engadir: «cos seus recursos propios».
Na mesma páxina, no artigo 3º.2 despois de: «Recibida pola delegación provincial a solicitude de actuación...», debe engadirse: «se non a puidese executar cos seus recursos propios».
-Na páxina 9.424:
No parágrafo segundo do artigo 5º, onde di: «ausencia destes funcionarios», debe dicir: «ausencia destes funcionarios non integrados».
Na mesma páxina e parágrafo, onde di: «ou ben acordar que outro funcionario da mesma clase», debe dicir: «ou ben solicitarlle ó organismo competente que outro funcionario da mesma clase».
Santiago de Compostela, 10 de setembro de 1997.
Manuel A. Silva Romero
Secretario xeral da Consellería de Sanidade
e Servicios Sociais
7574
ORDE do 6 de outubro de 1997 pola que se regula o exercicio dos dereitos electorais do persoal ó servicio da Comunidade Autónoma de Galicia, nas eleccións ó Parlamento de Galicia do día 19 de outubro de 1997.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 08/10/1997

Convocadas eleccións ó Parlamento de Galicia polo Decreto 225/1997, do 25 de agosto, da Pre
sidencia da Xunta de Galicia, que terán lugar o vindeiro día 19 de outubro do ano que corre, é preciso adopta-las medidas oportunas para facilita-lo exercicio dos dereitos e deberes do persoal ó servicio desta Administración autonómica.
En consecuencia, en virtude do previsto nos artigos 28, 76 e 78 da Lei orgánica 5/1985, do 19 de xuño, do réxime electoral xeral e no artigo 14 de Real decreto 421/1991, do 5 de abril, modificado polo Real decreto 563/1993, do 16 de abril, polo que se dictan normas reguladoras dos procesos electorais e demais disposicións concordantes, esta consellería, de conformidade coas facultades que lle confire
o artigo 13 da Lei 4/1988, do 26 de maio, da función pública de Galicia,
DISPÓN:
Primeiro.
O persoal ó servicio da Administración pública da Galicia que o día das eleccións non desfrute do seu descanso semanal terá dereito a un permiso retribuído de catro horas libres para exerce-lo seu dereito ó voto, sempre que a súa quenda de traballo, o día 19 de outubro de 1997, coincida, polo menos en catro horas, co tempo no que permanecerán abertas as mesas electorais.
Segundo.
1. O persoal nomeado presidente ou vocal de mesas electorais e os que acrediten a súa condición de interventores teñen dereito, durante o día da votación, a un permiso retribuído de xornada completa, se non desfrutan en tal data de descanso semanal, e a unha reducción da súa xornada de traballo de cinco horas o día inmediatamente posterior.
2. Os que acrediten a súa condición de apoderados teñen dereito a un permiso retribuído durante o día da votación, se non desfrutan nese día de descanso semanal.
Terceiro.
Os directores ou xefes de persoal das dependencias onde presta os seus servicios o persoal afectado por esta orde esixiranlle ó mencionado persoal os oportunos xustificantes expedidos polas mesas electorais de que foi exercido o seu dereito ó voto.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 6 de outubro de 1997.
Dositeo Rodríguez Rodríguez
Conselleiro da Presidencia e Administración Pública
7569
DECRETO 277/1997, do 25 de setembro, polo que se aproba o escudo heráldico do Concello de Xunqueira de Espadanedo (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/10/1997

O Concello de Xunqueira de Espadanedo (Ourense) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Para iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma
galega, segundo o disposto polo artigo 27.2º do Estatuto de Autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecinco de setembro de mil novecentos noventa e sete,
DISPOÑO:
Artigo único.-Aproba-lo escudo heráldico do concello de Xunqueira de Espadanedo (Ourense), que quedará organizado do seguinte xeito: de azur (azul), unha xunqueira terrasada de ouro (amarelo), resaltada dunha banda xaquelada de prata (branca) e gules (vermella) e acompañada de dous lises de ouro, un na sinistra do xefe e outro na destra da punta. Ó timbre, coroa real pechada.
Santiago de Compostela, vintecinco de setembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
6260
ORDE do 22 de setembro de 1997 pola que se fai pública a validación de cursos de especialización en lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/10/1997

A Orde do 26 de novembro de 1993 (DOG do 23-12), no seu artigo 2, establece que se lles validará o curso de especialización en lingua galega ós licenciados en filoloxía e ós diplomados en EXB polas escolas universitarias de formación do profesorado de EXB, que posúan os certificados do ciclo elemental e do ciclo superior de galego das escolas oficiais de idiomas.
Por iso,
DISPOÑO:
Artigo 1º
Concedérlle-la validación do curso de especialización en lingua galega ás seguintes persoas, as cales reúnen os requisitos establecidos polo artigo 2 da Orde do 22 de novembro de 1993:
Álvarez Rocha, Ana María.
Cameselle Paz, María del Carmen.
Collazo Fidalgo, María de los Ángeles.
Martínez Velo, Carmen.
Rañón Pimentel, María Encarnación.
Rodríguez Fernández, Áurea Rosa.
Vázquez Rabuñade, María Consejo.
Artigo 2º
A Consellería de Educación e Ordenación Universitaria expedirálle-los correspondentes diplomas.
Disposición derradeira
Facúltase a Dirección Xeral de Política Lingüística da Consellería de Educación e Ordenación Universitaria, para dicta-las instruccións necesarias para o desenvolvemento desta orde.
Santiago de Compostela, 22 de setembro de 1997.
Celso Currás Fernández
Conselleiro de Educación e Ordenación Universitaria
7232
RESOLUCIÓN do 10 de outubro de 1997 pola que se prorroga o prazo para a presentación de solicitudes de axuda financeira ó abeiro do convenio para a potenciación do comercio retallista na Comunidade Autónoma de Galicia publicado mediante Resolución do 11 de xuño de 1997 (DOG número 123, do 27 de xuño).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 15/10/1997

Atendendo ás demandas recibidas dos órganos de representación dos comerciantes en relación ó curto período de tempo para a presentación de solicitudes de axuda financeira establecido no convenio para a potenciación do comercio retallista e nas bases que regulan a concesión de axudas financeiras ó tipo de xuro ó abeiro do dito convenio, coincidindo na súa maior parte cos meses de verán, época de maior actividade para este sector, e co obxecto de que se poidan tramita-lo maior número de expedientes de solicitude de axuda dentro do límite orzamentario establecido, parece necesario amplia-lo prazo de presentación de novas solicitudes de axuda financeira ó amparo do dito convenio.
Visto o exposto e de conformidade coas partes asinantes do convenio, e en virtude das facultades que teño conferidas,
RESOLVO:
Prorroga-lo prazo para a presentación de solicitudes de axuda financeira establecida na cláusula novena do citado convenio, no segundo parágrafo da base terceira das bases e no último parágrafo do punto B) da base sétima das bases, quedando redactado da seguinte maneira:
O prazo de presentación de solicitudes de subvención na entidade financeira rematará o día 14 de novembro de 1997 e o prazo límite para a presentación polas entidades financeiras das solicitudes ante o Igape será o 28 de novembro de 1997.
Santiago de Compostela, 10 de outubro de 1997.
José Antonio Orza Fernández
Presidente do Instituto Galego de Promoción
Económica
7907
ORDE do 29 de setembro de 1997 pola que se fixan os prezos de venda ó público de diversas publicacións da Consellería de Cultura e Comunicación Social.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 15/10/1997

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicadas no Diario Oficial de Galicia.
Para cumprir este mandato e despois de emitido o preceptivo informe favorable pola Consellería de Economía e Facenda, esta consellería,
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería que se relacionan no anexo.
2. Estos prezos entenderanse, se é o caso, co IVE incluído.
Santiago de Compostela, 29 de setembro de 1997.
Jesús Pérez Varela
Conselleiro de Cultura e Comunicación Social
ANEXO
-Palabras novas e nomes propios: 320 ptas.-Ortografía do texto: 320 ptas.
-Guillermo Pérez Villalta. Debuxos 1972-1997: 1.500 ptas.
-Silverio Rivas: 1.500 ptas.-Sofía Casanova: 750 ptas.-Manuel Soto Freire: 750 ptas.-Actas de las Juntas del Reino de Galicia. Volumen II: 4.000 ptas.-Congreso de Ánxel Fole: 2.230 ptas.-Museo das Peregrinacións. Santiago de Compostela: 1.500 ptas.-Legado «Chucho» Sánchez Orriols. Fondo bibliográfico: 800 ptas.-Colección Valdearte 1995, 96, 97: 1.000 ptas.-Perejaume: 2.500 ptas.-Iubilate deo: 500 ptas.-Misa solemne. Unus Deus: 2.000 ptas.
7239
CORRECCIÓN de erros.-Orde do 24 de xullo de 1997 pola que se suprimen colexios de educación infantil/primaria, no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/10/1997

Advertidos erros na devandita orde, publicada no DOG nº 172, do luns 8 de setembro de 1997, cómpre face-las oportunas correccións:
-Na páxina 8.782, onde figura como suprimida a Escola de Educación Infantil de Neaño, concello: Cabana de Bergantiños. Localidade: Neaño. Código do centro: 15022693, débese eliminar na súa totalidade xa que non procede a supresión do referido centro.
7812
CORRECCIÓN de erros.-Orde do 30 de xullo de 1997 pola que se autoriza definitivamente a apertura e funcionamento de centros privados de educación secundaria: Valle Inclán I de Ferrol; Ayala de Narón; Ntra. Sra. de la Asunción de Sarria; Guillelme Brown do Pereiro de Aguiar; Luis Vives de Ourense e San Blas Vista Alegre de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/10/1997

Advertido erro na devandita orde, publicada no DOG nº 171, do venres 5 de setembro de 1997, cómpre face-la seguinte corrección:
-Na páxina 8.717, onde di:
«Provincia: Ourense.
Municipio: Ourense.
Localidade: Ourense.
Enderezo: Avda. Portugal, 210.
Denominación específica: Luis Vives».
Debe dicir:
«Provincia: Ourense.
Municipio: Barbadás.
Localidade: Barbadás.
Enderezo: Aira de Fonsillón, 4.
Denominación específica: Luis Vives».
7733
CORRECCIÓN de erros.-Orde do 18 de xuño de 1997 pola que se autoriza o cambio de denominación de escolas de educación infantil, colexios de educación primaria e colexios de educación infantil e primaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/10/1997

Advertidos erros na devandita orde, publicada no DOG nº 137, do xoves 17 de xullo de 1997, cómpre face-las oportunas correccións:
-Na páxina 7.040, 2ª columna, onde di: «Nova denominación: Colexio Público de Educación Infantil e Primaria Joaquina Gallego Jorreto», debe dicir: «Nova denominación: Colexio de Educación Infantil e Primaria Joaquina Gallego Jorreto».
-Na páxina 7.040, 2ª columna, onde di: «Nova denominación: Colexio Público de Educación Infantil e Primaria Domaio», debe dicir: «Nova denominación: Colexio de Educación Infantil e Primaria Domaio».
7735
RESOLUCIÓN do 23 de setembro de 1997 pola que se adxudican dúas bolsas de formación na área de estatística pública.
INSTITUTO GALEGO DE ESTATÍSTICA — III. OUTRAS DISPOSICIÓNS — 14/10/1997

Á vista da proposta de adxudicación formulada pola comisión de avaliación para a adxudicación de dúas bolsas de formación na área de estatística pública no Instituto Galego de Estatística, e de acordo co estipulado na base quinta da resolución con data do 8 de xullo de 1997, pola que se anuncia a súa convocatoria,
RESOLVO:
Concede-las bolsas para cada unha das titulacións e nos termos que seguen:
Pola licenciatura en Matemáticas.
Adxudicataria: Ana Pérez González.
Suplentes: Mª del Carmen Vilanova Fernández, Isabel Sánchez Magariños.
Pola licenciatura en Económicas.
Adxudicatario: Carlos Neira Cortizas.
Suplente: Sonia Pérez Pérez.
A presente resolución esgota a vía administrativa e contra ela cabe interpoñer recurso contencioso administrativo perante o Tribunal Superior de Xus
tiza de Galicia, conforme o disposto na Lei reguladora da dita xurisdicción.
Santiago de Compostela, 23 de setembro de 1997.
José A. Campo Andión
Director do Instituto Galego de Estatística
7271
CORRECCIÓN de erros.-Decreto 190/1997, do 29 de maio, polo que se declara ben de interese cultural con categoría de zona arqueolóxica, a favor do depósito paleolítico das gándaras de Budiño, no concello do Porriño, provincia de Pontevedra.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 14/10/1997

Advertido un erro no indicado decreto, publicado no DOG número 139, do 21 de xullo de 1997, cómpre face-la seguinte corrección:
Páxina 7.141, no anexo I, na cabeceira da terceira columna, figura «Coor.U.T.M.X» e debe figurar «Coor.U.T.M.Y».
6483
DECRETO 284/1997, do 1 de outubro, polo que se declara de utilidade pública e urxente execución a concentración parcelaria da zona de San Salvador (Meis-Pontevedra).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 14/10/1997

A parroquia de San Salvador, que pertence ó concello do Meis, está situada ó oeste da provincia de Pontevedra, resultando afectadas pola concentración parcelaria aproximadamente 700 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día un de outubro de mil novecentos noventa e sete,
DISPOÑO:
Artigo 1º
Declárase de utilidade pública e urxente execución a concentración parcelaria da zona de San Salvador (Meis-Pontevedra).
Artigo 2º
O perímetro da zona será, en principio, o correspondente á totalidade dos terreos da parroquia de San Salvador (Meis-Pontevedra). O referido perímetro quedará en definitiva modificado polas rectifi
cacións, inclusións ou exclusións que se acorden, ó abeiro dos artigos 23 e seguintes da Lei 10/1985, de 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Montes para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, un de outubro de mil novecentos noventa e sete.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
7769
ORDE do 23 de setembro de 1997 sobre a modificación da forma de provisión de postos de traballo reservados a funcionarios/as de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/10/1997

Vista a proposta formulada polo Concello da Coruña, relativa á modificación da forma de provisión do posto de traballo de oficial maior, reservado a funcionarios/as de Administración local con habilitación de carácter nacional.
Esta consellería, de conformidade co establecido nos artigos 9 e 27 do Real decreto 1732/1994, do 29 de xullo, e no uso das facultades que lle confire o artigo 13.2.17 da Lei 4/1988, do 26 de maio, da función pública de Galicia,
DISPÓN:
O posto de traballo de oficial maior do Concello da Coruña, reservado a funcionarios/as de Administración local con habilitación de carácter nacional, clasifícase como de provisión polo sistema de libre designación.
Santiago de Compostela, 23 de setembro de 1997.
Dositeo Rodríguez Rodríguez
Conselleiro da Presidencia e Administración Pública
7742
DECRETO 283/1997, do 1 de outubro, polo que se declara de utilidade pública e urxente execución a concentración parcelaria da zona de Frexulfe (O Valadouro-Lugo).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 14/10/1997

A parroquia de Frexulfe, que pertence ó concello do Valadouro, está situada ó norte da provincia de Lugo, resultando afectadas pola concentración parcelaria aproximadamente 130 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Montes, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Montes, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día un de outubro de mil novecentos noventa e sete,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Frexulfe (O Valadouro-Lugo).
Artigo 2º
O perímetro da zona será, en principio, o correspondente á totalidade dos terreos de prado e labradío da parroquia de Frexulfe (O Valadouro-Lugo). O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, de 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facúltase o conselleiro de Agricultura, Gandería e Montes para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, un de outubro de mil novecentos noventa e sete.
Manuel Fraga Iribarne
Presidente
Tomás Pérez Vidal
Conselleiro de Agricultura, Gandería e Montes
7720
RESOLUCIÓN do 24 de setembro de 1997, da Secretaría Xeral para o Turismo, pola que se delega nos xefes dos servicios provinciais de Turismo o exercicio de determinadas competencias.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/10/1997

Tendo en conta o gran volume da actividade administrativa que a normativa turística vixente lle atribúe ó titular da Secretaría Xeral para o Turismo e co fin de evitar unha concentración excesiva e lograr unha maior axilidade administrativa que redunde en beneficio tanto da Administración como dos administrados, faise conveniente que, dentro do respecto ós principios informadores da actuación administrativa, e con suxeición á normativa legal vixente, se deleguen nos xefes dos servicios provinciais de Turismo determinadas competencias.
E na súa virtude, e facendo uso das atribucións que me confire o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, dispoño delegar nos xefes dos servicios provinciais de Turismo correspondentes, o exercicio das seguintes competencias:
-Visado dos regulamentos de réxime interior das empresas turísticas.
A Secretaría Xeral para o Turismo poderá, non obstante, avogar para si en calquera momento o exercicio das competencias delegadas nesta resolución, de acordo co establecido no artigo 14 da citada lei.
As resolucións administrativas que se adopten facendo uso das delegacións contidas na presente resolución farán constar expresamente esta circunstancia e consideraranse dictadas pola autoridade que as concedeu.
Santiago de Compostela, 24 de setembro de 1997.
Rubén Víctor Lois Calviño
Secretario xeral para o Turismo
7703
RESOLUCIÓN do 6 de outubro de 1997, da Dirección Xeral de Montes e Medio Ambiente Natural, pola que fixan as normas do sorteo de permisos de pesca en coutos para a temporada de 1998.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 14/10/1997

De conformidade co establecido no artigo 34 do Regulamento de ordenación da pesca fluvial e dos ecosistemas acuáticos continentais (Decreto 130/1997, do 14 de maio), correspóndelle a esta dirección xeral fixa-las normas que rexerán o sorteo de permisos de couto para pescadores.
Para a temporada de pesca de 1998 as normas do sorteo de permisos serán as seguintes:
-As solicitudes presentaranse antes das 14 horas do 17 de novembro no rexistro do servicio provincial de Medio Ambiente Natural que corresponda, ou mediante os procedementos descritos no artigo 38 da Lei 30/1992, do 26 de novembro, de réxime xurídico das administracións públicas e do prodecemento administrativo común.
-En cada servicio provincial de Medio Ambiente Natural e na Dirección Xeral de Montes e Medio
Ambiente Natural estarán á disposición dos pescadores os correspondentes modelos de solicitude.
-O sorteo terá lugar nos servicios provinciais de Medio Ambiente Natural o día 25 de novembro.
-A hora do sorteo, os procedementos de sorteo e de selección de permisos e outras normas complementarias serán establecidas por cada servicio provincial de Medio Ambiente Natural e expostas no taboleiro de anuncios de cada delegación provincial da Consellería de Agricultura, Gandería e Montes.
Santiago de Compostela, 6 de outubro de 1997.
Tomás Fernández-Couto Juanas
Director xeral de Montes e Medio
Ambiente Natural
7736
DECRETO 271/1997, do 18 de setembro, polo que se desafecta do dominio público a casa de legoeiro sita no concello de Verín, afecta ó servicio público de estradas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/10/1997

O Concello de Verín solicitou perante a Consellería de Política Territorial, Obras Públicas e Vivenda a cesión gratuíta do uso da casa de legoeiro, sita no parque de maquinaria, na Avda. dos Balnearios, concello de Verín, afecta á estrada OR-310 de Verín a Soutochao, para dedicala a equipamentos culturais competencia do concello.
A Consellería de Política Territorial, Obras Públicas e Vivenda informou favorablemente a cesión solicitada, o que leva consigo, segundo o disposto no artigo 24 do Decreto 50/1989, do 9 de marzo, polo que se aproba o regulamento para a execución da Lei do patrimonio da Comunidade Autónoma de Galicia, a conformidade coa desafectación do dominio público do devandito inmoble, de acordo coa súa non utilización e a previsión de non ser necesario nun futuro próximo.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título.
O apartado segundo o antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta, logo da instrucción do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
Por todo isto, de conformidade coa proposta do conselleiro de Economía e Facenda e logo da deliberación do Consello da Xunta de Galicia na súa reunión do día dezaoito de setembro de mil novecentos noventa e sete,
DISPOÑO:
Artigo 1º
Desaféctase do dominio público o ben inmoble que a continuación se describe:
1º. Casa de legoeiro, sita no parque de maquinaria, na Avda. dos Balnearios, concello de Verín, afecta á estrada OR-310 de Verín a Soutochao.
Artigo 2º
O inmoble anteriormente descrito adquire natureza patrimonial, sen prexuízo do cumprimento da recepción formal por parte da Consellería de Economía e Facenda do ben desafectado de conformidade co disposto no artigo 27 do Decreto 50/1989, do 9 de marzo, polo que se aproba o regulamento para a execución da Lei 3/1985, do patrimonio da Comunidade Autónoma galega.
Santiago de Compostela, dezaoito de setembro de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
7554
ORDE do 22 de setembro de 1997 pola que se autoriza o cambio de titularidade do centro privado concertado San Jorge de Santiago de Compostela (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/10/1997

Examinado o expediente incoado pola titularidade do centro privado concertado San Jorge de Santiago de Compostela, solicitando o cambio de titularidade do devandito centro.
Resultando que mediante escritura pública notarial outorgada ante o notario do Ilustre Colexio da Coruña, Ildefonso Sánchez Mera, María Elvira Abalo Méndez cede a súa titularidade, para tódolos efectos, a Álvaro Villaverde Fernández.
Resultando que o expediente foi tramitado pola Delegación Provincial de Educación e Ordenación Universitaria da Coruña, que se uniron a este os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 2377/1985, do 18 de decembro, (BOE do 27); Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro) que desenvolve o antedito decreto.
Considerando que se cumpriron neste expediente tódolos requisitos esixidos pola normativa vixente nesta materia.
Esta consellería,
DISPÓN:
Autoriza-lo cambio de titularidade do centro privado San Jorge de Santiago de Compostela a favor
de Álvaro Villaverde Fernández, con tódolos dereitos e obrigas contraídas pola cesionista María Elvira Abalo Méndez, sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 22 de setembro de 1997.
Celso Currás Fernández
Conselleiro de Educación e Ordenación Universitaria
7456
RESOLUCIÓN do 30 de setembro de 1997, da Secretaría Xeral da Consellería de Cultura e Comunicación Social, pola que se emprazan as partes interesadas no recurso contencioso-administrativo 02/0006014/1997, interposto por Reducrema, S.L.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 16/10/1997

O 12 de setembro de 1997, a Consellería de Cultura e Comunicación Social recibe da sección segunda
da Sala do Contencioso-Administrativo do Tribunal Superior de Xustiza de Galicia, a providencia polo que se admite o recurso contencioso-administrativo nº 02/0006014/1997, interposto por Reducrema, S.L., contra resolución da Consellería de Cultura e Comunicación Social de 10-4-1997, estimatoria do recurso ordinario interposto por Victoria Baamonde Garaboa, contra outra do director xeral de Patrimonio Cultural, do 30-6-1996, por obras na rúa Charino, 7, esquina Rúa Alta, nº 4 de Pontevedra.
En consecuencia, estas secretaría xeral acordou, de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, remisión do citado expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazadas para que poidan comparecer en autos (mediante procurador con asistencia de letrado ou valéndose tan só de avogado con poder para o efecto) na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 30 de setembro de 1997.
José Mª Sánchez González
Secretario xeral da Consellería de Cultura
e Comunicación Social
7561
CORRECCIÓN de erros.-Resolución do 22 de setembro de 1997, do tribunal designado para xulga-las probas de constatación da capacitación profesional para o exercicio das actividades de transportistas por estrada, axencia de transporte de mercadorías, transitario e almacenista-distribuidor, convocado por Resolución do 3 de marzo de 1997, da Dirección Xeral de Obras Públicas e Transportes (DOG do 12 de marzo de 1997), pola que se elevan a definitivas as listas provisionais de aprobados e se ordena a publicación destas nas materias que se establecen no punto primeiro desta resolución.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 01/10/1997

Advertido erro, na mencionada resolución, publicada no DOG nº 187, do luns, 29 de setembro de 1997, é necesario efectua-la oportuna corrección:
Na páxina 9.587, na sinatura, onde di:
«Emilio García Gallego
Secretario xeral da Consellería de Política
Territorial, Obras Públicas e Vivenda»
Debe dicir:
«Emilio García Gallego
Presidente do Tribunal
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda»
7449
DECRETO 285/1997, do 9 de outubro, polo que se afectan ó dominio público os locais número 5 A e número 6 da planta baixa do portal 3 do inmoble sinalado co antigo número 98 da rúa Xeneral Sanjurjo da cidade da Coruña e se adscriben ó Servicio Galego de Saúde.
CONSELLERÍA DE ECONOMÍA E FACENDA — III. OUTRAS DISPOSICIÓNS — 16/10/1997

A Comunidade Autónoma de Galicia ten a titularidade dos locais nº 5 A e nº 6 da planta baixa do portal 3 do inmoble sinalado co antigo número 98 da rúa Xeneral Sanjurjo da cidade da Coruña.
O Servicio Galego de Saúde, logo da comunicación da Secretaría Xeral e do Patrimonio a tódalas consellerías da dispoñibilidade dos anteditos locais, manifestou o seu interese por eles para instalar dependencias administrativas.
Á vista do disposto nos artigos 9 e 13 da Lei 3/1985, do 12 de abril, do patrimonio da Comunidade Autónoma de Galicia, e 10, 11, 13 e 20 do Decreto 50/1989, do 9 de marzo, pola que se aproba o Regulamento para a execución da dita lei, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día nove de outubro de mil novecentos noventa e sete,
DISPOÑO:
Artigo único.-Aféctanse ó domino público da Comunidade Autónoma de Galicia os locais nº 5 A e nº 6 da planta baixa do portal 3 do inmoble sinalado co antigo número 98 da rúa Xeneral Sanjurjo da cidade da Coruña, para instalar dependencias administrativas, que se adscriben ó Servicio Galego de Saúde.
Santiago de Compostela, nove de outubro de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
7794
ORDE do 12 de setembro de 1997 pola que se dispón que o secretario xeral da Consellería de Xustiza, Interior e Relacións Laborais se encargue do despacho dos asuntos da Dirección Xeral de Relacións Laborais.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 03/10/1997

Producido o cesamento do titular da Dirección Xeral de Relacións Laborais, cómpre adopta-las medidas inmediatas para que, sen prexuízo do posterior nomeamento do novo titular do centro directivo, se asegure o correcto funcionamento do servicio e a resolución, se é o caso, dos asuntos encomendados á devandita dirección xeral.
Por todo iso, en virtude das atribucións que me confire a Lei 1/1983, do 22 de febreiro, modificada pola Lei 11/1988, do 20 de outubro,
DISPOÑO:
O desenvolvemento das accións e exercicio das competencias propias da Dirección Xeral de Relacións Laborais, que figuran no Decreto 13/1994, do 20 de xaneiro, modificado polo Decreto 200/1994, do 23 de xuño, e outras que lle fosen expresamente delegadas, quédanlle encomendadas temporalmente, e ata que se produza o nomeamento do seu titular, ó secretario xeral desta consellería.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de setembro de 1997.
Jesús C. Palmou Lorenzo
Conselleiro de Xustiza, Interior e Relacións Laborais
7441
DECRETO 267/1997, do 1 de outubro, polo que se nomea delegado provincial da Consellería de Xustiza, Interior e Relacións Laborais en Ourense, a José Lage Lage.
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 02/10/1997

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día un de outubro de mil novecentos noventa e sete,
Nomeo a José Lage Lage delegado provincial da Consellería de Xustiza, Interior e Relacións Laborais en Ourense.
Santiago de Compostela, un de outubro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
7484
ORDE do 18 de setembro de 1997 sobre a modificación da forma de provisión de postos de traballo reservados a funcionarios/as de Administración local con habilitación de carácter nacional.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/10/1997

Vista a proposta formulada polo Concello de Santiago de Compostela, relativa á modificación da forma de provisión do posto de traballo de tesoureiro municipal reservado a funcionarios de Administración local con habilitación de carácter nacional.
Esta consellería, de conformidade co establecido nos artigos 9 e 27 do Real decreto 1732/1994, do 29 de xullo, e no uso das facultades que lle confire o artigo 13.2º 17 da Lei 4/1988, do 26 de maio, da función pública de Galicia,
DISPÓN:
O posto de traballo de tesoureiro municipal do Concello de Santiago de Compostela, reservado a funcionarios/as de Administración local con habilitación de carácter nacional, clasifícase como de provisión polo sistema de libre designación.
Santiago de Compostela, 18 de setembro de 1997.
Dositeo Rodríguez Rodríguez
Conselleiro da Presidencia e Administración Pública
6354
ACORDO do 17 de setembro de 1997 polo que se aproban os modelos de actas que van utiliza-las xuntas e as mesas electorais nas eleccións ó Parlamento de Galicia convocadas por decreto do presidente da Xunta de Galicia 225/1997, do 25 de agosto.
XUNTA ELECTORAL DE GALICIA — III. OUTRAS DISPOSICIÓNS — 13/10/1997

A Xunta Electoral Central, na súa sesión do día 17 de setembro de 1997, acordou, de conformidade co establecido no artigo 19.1.f) da Lei orgánica do réxime electoral xeral, e segundo a proposta da Consellería da Presidencia e Administración Pública da Xunta de Galicia, aproba-los seguintes modelos de actas específicas que se van utilizar nas eleccións ó Parlamento de Galicia convocadas por decreto do presidente da Xunta de Galicia 225/1997, do 25 de agosto, e que van celebra-lo 19 de outubro de 1997:
-Acta de constitución da mesa electoral: anexo 1.
-Acta de escrutinio da mesa electoral: anexo 2.
-Acta de sesión: anexo 3.
-Acta de constitución da xunta para o escrutinio xeral: anexo 4.
-Acta de escrutinio: anexo 5.
-Acta das sesións do escrutinio: anexo 6.
-Acta de proclamación: anexo 7.
Pazo dos Congresos dos Diputados, 17 de setembro de 1997.
José Luis Albácar López
Presidente
7683